CELEX: 32017R1464
Language: mt
Date: 2017-06-02 00:00:00
Title: Regolament Delegat tal-Kummissjoni (UE) 2017/1464 tat-2 ta' Ġunju 2017 li jemenda r-Regolament tal-Kunsill (KE) Nru 1215/2009 fir-rigward tal-konċessjonijiet kummerċjali mogħtija lill-Kosovo (Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u mal-Opinjoni tal-QIĠ dwar id-dikjarazzjoni tal-indipendenza tal-Kosovo. ) wara d-dħul fis-seħħ tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra

12.8.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 209/1
               
            REGOLAMENT DELEGAT TAL-KUMMISSJONI (UE) 2017/1464
      tat-2 ta' Ġunju 2017
      li jemenda r-Regolament tal-Kunsill (KE) Nru 1215/2009 fir-rigward tal-konċessjonijiet kummerċjali mogħtija lill-Kosovo (*1) wara d-dħul fis-seħħ tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 1215/2009 tat-30 ta' Novembru 2009 li jintroduċi ċerti miżuri kummerċjali eċċezzjonali għal pajjiżi u territorji li jipparteċipaw fil-proċess ta' Stabbilizzazzjoni u Assoċjazzjoni tal-Unjoni Ewropea (1), u b'mod partikolari l-Artikolu 7(a) u (b) tiegħu,
      Billi:
      
                  (1)
               
               
                  Ir-Regolament (KE) Nru 1215/2009 ipprovda aċċess illimitat bla dazju għas-suq tal-Unjoni għal kważi l-prodotti kollha li joriġinaw mill-pajjiżi u t-territorji li jibbenefikaw mill-proċess ta' Stabbilizzazzjoni u Assoċjazzjoni sa fejn u sakemm ftehimiet bilaterali ma' dawk il-pajjiżi u t-territorji ġew konklużi.
               
            
                  (2)
               
               
                  L-aħħar ta' dawn il-ftehimiet bilaterali, il-Ftehim ta' Stabbilizzazzjoni u Assoċjazzjoni bejn l-Unjoni u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra, ġie ffirmat (2) u konkluż (3). Dan daħal fis-seħħ fl-1 ta' April 2016.
               
            
                  (3)
               
               
                  Il-Ftehim ta' Stabbilizzazzjoni u Assoċjazzjoni jistabbilixxi reġim ta' kummerċ kuntrattwali bejn l-Unjoni u l-Kosovo. Il-konċessjonijiet kummerċjali bilaterali fuq in-naħa tal-Unjoni huma komparabbli mal-preferenzi unilaterali mogħtija mir-Regolament (KE) Nru 1215/2009.
               
            
                  (4)
               
               
                  Skont l-Artikolu 7 tar-Regolament (KE) Nru 1215/2009 il-Kummissjoni hija responsabilizzata li tadotta atti delegati biex tintroduċi l-emendi u aġġustamenti tekniċi neċessarji għall-Annessi I u II tar-Regolament, wara li saru emendi għall-kodiċijiet tan-Nomenklatura Magħquda u s-suddiviżjonijiet tat-TARIC, kif ukoll l-aġġustamenti neċessarji wara l-għoti ta' preferenzi kummerċjali skont arranġamenti oħra bejn l-Unjoni u l-pajjiżi u t-territorji msemmija f'dan ir-Regolament.
               
            
                  (5)
               
               
                  Il-kontinwazzjoni tal-preferenzi unilaterali mogħtija lill-pajjiżi u t-territorji kollha tal-Balkani tal-Punent fil-forma tas-sospensjoni tad-dazji kollha għall-prodotti koperti mill-Kapitoli 7 u 8 tan-Nomenklatura Magħquda u l-aċċess tagħhom għal kwota ta' rata tariffarja globali għall-inbid ta' 30 000 hl għandha tiġi żgurata. Barra minn hekk, billi l-kwota tar-rata tariffarja għall-vitella mogħtija lil Kosovo hija inkluża fil-Ftehim ta' Stabilizzazzjoni u Assoċjazzjoni mal-Kosovo, ir-Regolament (KE) Nru 1215/2009 għandu jiġi emendat skont dan.
               
            
                  (6)
               
               
                  B'żieda ma' dan, billi r-Regolament ta' Implimentazzjoni tal-Kummissjoni (UE) 2016/1821 (4) għamel tibdiliet fin-Nomenklatura Magħquda għal ċerti prodotti tas-sajd u tal-inbid koperti mir-Regolament (KE) Nru 1215/2009, l-Anness I ta' dak ir-Regolament għandu jiġi emendat u aġġustat kif xieraq, għal raġunijiet ta' ċarezza.
               
            
                  (7)
               
               
                  Ir-Regolament (KE) Nru 1215/2009 għalhekk għandu jiġi emendat skont dan,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 1215/2009 huwa emendat kif ġej:
      
                  (1)
               
               
                  L-Artikolu 1 huwa sostitwit b'dan li ġej:
                  “Artikolu 1
                  Arranġamenti preferenzjali
                  1.   Il-prodotti li joriġinaw fl-Albanija, fil-Bosnja u Ħerzegovina, fl-Eks Repubblika Jugoslava tal-Maċedonja, fit-territorju doganali tal-Kosovo, fil-Montenegro, u fis-Serbja li huma koperti mill-Kapitoli 7 u 8 tan-Nomenklatura Magħquda jiġu ammessi għal importazzjoni fl-Unjoni mingħajr restrizzjonijiet jew miżuri kwantitattivi b'effett ekwivalenti u b'eżenzjoni mid-dazji doganali u tariffi b'effett ekwivalenti.
                  2.   Il-prodotti li joriġinaw fl-Albanija, fil-Bożnija-Ħerzegovina, fl-Eks Repubblika Jugoslava tal-Maċedonja, fit-territorju doganali tal-Kosovo, fil-Montenegro jew fis-Serbja għandhom ikomplu jibbenefikaw mid-dispożizzjonijiet ta' dan ir-Regolament meta indikat hekk. Tali prodotti għandhom ukoll jibbenefikaw minn kwalunkwe konċessjoni stipulata f'dan ir-Regolament li hija aktar favorevoli minn dik prevista taħt ftehimiet bilaterali bejn l-Unjoni u dawk il-pajjiżi.”
               
            
                  (2)
               
               
                  Fl-Artikolu 3, fl-ewwel subparagrafu tal-paragrafu 2, “475 tunnellati” huwa sostitwit bil-kliem “0 tunnellati”.
               
            
                  (3)
               
               
                  L-Anness I qed jiġi sostitwit bit-test li jidher fl-Anness ta' dan ir-Regolament.
               
            Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-2 ta' Ġunju 2017.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (*1)  Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u mal-Opinjoni tal-QIĠ dwar id-dikjarazzjoni tal-indipendenza tal-Kosovo.
      
         (1)  ĠU L 328, 15.12.2009, p. 1. Ir-Regolament kif emendat l-aħħar bir-Regolament (UE) 2015/2423 (ĠU L 341, 24.12.2015, p. 18).
      
         (2)  ĠU L 290, 6.11.2015, p. 4.
      
         (3)  ĠU L 71, 16.3.2016, p. 1.
      
         (4)  Ir-Regolament ta' Implimentazzjoni tal-Kummissjoni (UE) 2016/1821 tas-6 ta' Ottubru 2016 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 294, 28.10.2016, p. 1).
      
         ANNESS
         “
               ANNESS I
               
                  LI JIKKONĊERNA L-KWOTI TARIFFARJI MSEMMIJA FL-ARTIKOLU 3(1)
               
               Minkejja r-regoli għall-interpretazzjoni tan-Nomenklatura Magħquda, il-kliem użati għad-deskrizzjoni tal-prodotti huma meqjusa indikattivi biss, u l-iskema preferenzjali tiġi stabbilita, fil-kuntest ta' dan l-Anness, bill-kopertura tal-kodiċijiet tan-NM. Fejn ex kodiċijiet tan-NM huma indikati, l-iskema preferenzjali għandha tiġi ddeterminata bl-applikazzjoni magħquda tal-kodiċi tan-NM u d-deskrizzjoni korrispondenti.
               
                           Numru tal-ordni
                        
                        
                           Kodiċi NM
                        
                        
                           Deskrizzjoni
                        
                        
                           Volum tal-kwota fis-sena (1)
                           
                        
                        
                           Benefiċjarji
                        
                        
                           Rata ta' dazju
                        
                     
                           09.1571
                        
                        
                           0301 91 00 
                           0302 11 00 
                           0303 14 00 
                           0304 42 00 
                           ex 0304 52 00 
                           0304 82 00 
                           ex 0304 99 21 
                           ex 0305 10 00 
                           ex 0305 39 90 
                           0305 43 00 
                           ex 0305 59 85 
                           ex 0305 69 80 
                        
                        
                           Trota (Salmo trutta, Oncorhynchus mykiss, Oncorhynchus clarki, Oncorhynchus aguabonita, Oncorhynchus gilae, Oncorhynchus apache and Oncorhynchus chrysogaster): ħaj; frisk jew imkessaħ; iffriżat; imnixxef, immellaħ jew fis-salmura, iffumikat; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem
                        
                        
                           0 tunnellata
                        
                        
                           It-territorju doganali tal-Kosovo (2)
                           
                        
                        
                           0 %
                        
                     
                           09.1573
                        
                        
                           0301 93 00 
                           0302 73 00 
                           0303 25 00 
                           ex 0304 39 00 
                           ex 0304 51 00 
                           ex 0304 69 00 
                           ex 0304 93 90 
                           ex 0305 10 00 
                           ex 0305 31 00 
                           ex 0305 44 90 
                           ex 0305 52 00 
                           ex 0305 64 00 
                        
                        
                           Karpjun komuni (Cyprinus spp., Carassius spp., Ctenopharyngodon idellus, Hypophthalmichthys spp., Cirrhinus spp., Mylopharyngodon piceus, Catla catla, Labeo spp., Osteochilus hasselti, Leptobarbus hoeveni, Megalobrama spp.): ħaj; frisk jew imkessaħ; iffriżat; imnixxef, immellaħ jew fis-salmura, iffumikat; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem
                        
                        
                           0 tunnellata
                        
                        
                           It-territorju doganali tal-Kosovo (2)
                           
                        
                        
                           0 %
                        
                     
                           09.1575
                        
                        
                           ex 0301 99 85 
                           0302 85 10 
                           0303 89 50 
                           ex 0304 49 90 
                           ex 0304 59 90 
                           ex 0304 89 90 
                           ex 0304 99 99 
                           ex 0305 10 00 
                           ex 0305 39 90 
                           ex 0305 49 80 
                           ex 0305 59 85 
                           ex 0305 69 80 
                        
                        
                           Pagru (Dentex dentex u Pagellus spp.): ħaj; frisk jew imkessaħ; iffriżat; imnixxef, immellaħ jew fis-salmura, iffumikat; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem
                        
                        
                           0 tunnellata
                        
                        
                           It-territorju doganali tal-Kosovo (2)
                           
                        
                        
                           0 %
                        
                     
                           09.1577
                        
                        
                           ex 0301 99 85 
                           0302 84 10 
                           0303 84 10 
                           ex 0304 49 90 
                           ex 0304 59 90 
                           ex 0304 89 90 
                           ex 0304 99 99 
                           ex 0305 10 00 
                           ex 0305 39 90 
                           ex 0305 49 80 
                           ex 0305 59 85 
                           ex 0305 69 80 
                        
                        
                           Spnott (Dicentrarchus labrax): ħaj; frisk jew imkessaħ; iffriżat; imnixxef; immellaħ jew fis-salmura, affumikat; fletti u laħam ieħor tal-ħut; dqiq, tħin u gerbub, tajbin għall-konsum mill-bniedem
                        
                        
                           0 tunnellata
                        
                        
                           It-territorju doganali tal-Kosovo (2)
                           
                        
                        
                           0 %
                        
                     
                           09.1530
                        
                        
                           ex 2204 21 93 
                           ex 2204 21 94 
                           ex 2204 21 95 
                           ex 2204 21 96 
                           ex 2204 21 97 
                           ex 2204 21 98 
                           ex 2204 22 93 
                           ex 2204 22 94 
                           ex 2204 22 95 
                           ex 2204 22 96 
                           ex 2204 22 97 
                           ex 2204 22 98 
                           ex 2204 29 93 
                           ex 2204 29 94 
                           ex 2204 29 95 
                           ex 2204 29 96 
                           ex 2204 29 97 
                           ex 2204 29 98 
                        
                        
                           Inbid ta' għeneb frisk, ta' saħħa alkoħolika reali bil-volum ta' mhux aktar minn 15 % vol, għajr inbid effervexxenti
                        
                        
                           30 000  hl
                        
                        
                           L-Albanija (3), il-Bożnija-Ħerzegovina (4), it-Territorju doganali tal-Kosovo (5), l-Eks-Repubblika Jugoslava tal-Maċedonja (6), il-Montenegro (7), is-Serbia (8).
                        
                        
                           Eżenzjoni
                        
                     
                           09.1560
                        
                        
                           ex 2204 21 93 
                           ex 2204 21 94 
                           ex 2204 21 95 
                           ex 2204 21 96 
                           ex 2204 21 97 
                           ex 2204 21 98 
                           ex 2204 22 93 
                           ex 2204 22 94 
                           ex 2204 22 95 
                           ex 2204 22 96 
                           ex 2204 22 97 
                           ex 2204 22 98 
                           ex 2204 29 93 
                           ex 2204 29 94 
                           ex 2204 29 95 
                           ex 2204 29 96 
                           ex 2204 29 97 
                           ex 2204 29 98 
                        
                        
                           Inbid ta' għeneb frisk, ta' saħħa alkoħolika reali bil-volum ta' mhux aktar minn 15 % vol, għajr inbid effervexxenti
                        
                        
                           0 hl
                        
                        
                           It-territorju doganali tal-Kosovo (2)
                           
                        
                        
                           0 %
                        
                     ”
         
            (1)  Volum globali wieħed għal kull kwota tariffarja aċċessibbli għall-importazzjonijiet li joriġinaw fil-pajjiżi benefiċjarji.
         
            (2)  Suġġett għal restrizzjonijiet importanti speċifikati skont l-Anness IV jew il-Protokoll II tal-Ftehim ta' Stabilizzazzjoni u Assoċjazzjoni bejn l-Unjoni Ewropea, minn naħa waħda, u l-Kosovo (l-użu ta' dan l-isem hu mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u mal-Opinjoni tal-QIĠ dwar id-dikjarazzjoni ta' indipendenza tal-Kosovo), min-naħa l-oħra.
         
            (3)  L-aċċess għall-inbid li joriġina mill-Albanija għal din il-kwota tariffarja globali, jingħata bil-kundizzjoni li l-ewwel tiġi eżawrita l-kwota tariffarja individwali stipulata fil-Protokoll Addizzjonali dwar l-inbid konkluż mal-Albanija. Dik il-kwota individwali hija miftuħa skont l-ordni Nru 09.1512 u Nru 09.1513.
         
            (4)  L-aċċess għal din il-kwota tariffarja globali, għall-inbid li joriġina mill-Bożnja-Ħerzegovina, jingħata bil-kundizzjoni li l-ewwel jiġu eżawriti ż-żewġ kwoti tariffarji individwali stipulati fil-Protokoll dwar l-inbid konkluż mal-Bożnja-Ħerzegovina. Dawk il-kwoti individwali huma miftuħa skont l-ordni Nru 09.1528 u Nru 09.1529.
         
            (5)  L-aċċess għal din il-kwota tariffarja globali, għall-inbid li joriġina mill-Kosovo, jingħata bil-kundizzjoni li l-ewwel jiġu eżawriti ż-żewġ kwoti tariffarji individwali stipulati fil-Protokoll dwar l-inbid konkluż mal-Kosovo. Dawk il-kwoti individwali huma miftuħa skont l-ordni Nru 09.1570 u Nru 09.1572.
         
            (6)  L-aċċess għal din il-kwota tariffarja globali, għall-inbid li joriġina mill-Eks Repubblika Jugoslava tal-Maċedonja, jingħata bil-kundizzjoni li l-ewwel jiskadu ż-żewġ kwoti tariffarji individwali stipulati fil-Protokoll Addizzjonali dwar l-inbid konkluż mal-Eks Repubblika Jugoslava tal-Maċedonja. Dawk il-kwoti individwali huma miftuħa skont l-ordni Nru 09.1558 u Nru 09.1559.
         
            (7)  L-aċċess għall-inbid li joriġina mill-Montenegro għall-kwota tariffarja globali, sakemm jikkonċerna l-prodotti tal-kodiċi NM 2204 21, huwa soġġett għall-eżawriment preċedenti tal-kwota tariffarja individwali stipulata fil-Protokoll dwar l-inbid konkluż mal-Montenegro. Dik il-kwota tariffarja individwali tinfetaħ skont in-Nru tal-ordni 09.1514.
         
            (8)  L-aċċess għal din il-kwota tariffarja globali, għall-inbid li joriġina mis-Serbja, jingħata bil-kundizzjoni li l-ewwel jiġu eżawriti ż-żewġ kwoti tariffarji individwali stipulati fil-Protokoll dwar l-inbid konkluż mas-Serbja. Dawk il-kwoti individwali huma miftuħa skont l-ordni Nru 09.1526 u Nru 09.1527.